CELEX: 52013PC0647
Language: lv
Date: 2013-09-18
Title: Priekšlikums EIROPAS PARLAMENTA UN PADOMES LĒMUMS par elastības instrumenta izmantošanu

|
			
		
		
		52013PC0647
		
			Priekšlikums EIROPAS PARLAMENTA UN PADOMES LĒMUMS par elastības instrumenta izmantošanu /* COM/2013/0647 final - 2013/ () */
			
				
		
		
			
			   	PASKAIDROJUMA RAKSTS
[Padomes regulā, ar ko nosaka daudzgadu
finanšu shēmu 2014.–2020. gadam,] ir atļauts izmantot elastības
instrumentu, lai varētu finansēt skaidri noteiktus izdevumus, ko nav
iespējams finansēt, nepārsniedzot daudzgadu finanšu shēmas vienai
vai vairākām izdevumu kategorijām noteiktos maksimālos
apjomus.
Saskaņā ar [Padomes regulas, ar ko
nosaka daudzgadu finanšu shēmu 2014.–2020. gadam, 11. pantu] un
pēc tam, kad ir izskatītas visas iespējas apropriāciju
pārdalīšanai 1.b izdevumu kategorijā, Komisija ierosina izmantot
elastības instrumentu, lai Eiropas Savienības
vispārējā budžetā 2014. finanšu gadam papildinātu
finansējumu, pārsniedzot 1.b izdevumu kategorijas maksimālo
apjomu, par EUR 78 380 000 nolūkā finansēt Kipras
struktūrfondu programmas, lai palielinātu piešķīrumus
Kiprai no struktūrfondiem.
Abām budžeta
lēmējinstitūcijas iestādēm tiek atgādināts,
ka lēmumu publicē Eiropas Savienības Oficiālajā
Vēstnesī ne vēlāk kā Eiropas Savienības
vispārējo budžetu 2014. finanšu gadam.
Priekšlikums
EIROPAS PARLAMENTA UN PADOMES LĒMUMS
par elastības instrumenta izmantošanu
EIROPAS PARLAMENTS UN EIROPAS
SAVIENĪBAS PADOME,
ņemot vērā [Padomes regulu, ar
ko nosaka daudzgadu finanšu shēmu 2014.–2020. gadam, un jo īpaši
tās 11. pantu,]
ņemot vērā Komisijas
priekšlikumu,
pēc tam, kad ir izskatītas visas
iespējas apropriāciju pārdalīšanai 1.b izdevumu
kategorijā, tiek atzīts par nepieciešamu izmantot elastības
instrumentu, lai Eiropas Savienības vispārējā budžetā
2014. finanšu gadam papildinātu finansējumu, pārsniedzot 1.b
izdevumu kategorijas maksimālo apjomu, par EUR 78 380 000
nolūkā finansēt Kipras struktūrfondu programmas, lai nodrošinātu
papildu piešķīrumu Kiprai no struktūrfondiem
2014. gadā par kopējo summu EUR 100 000 000,
IR PIEŅĒMUŠI ŠO LĒMUMU. 
1. pants
Eiropas Savienības 2014. finanšu
gada vispārējā budžetā izmanto elastības instrumentu,
lai saistību apropriācijās 1.b izdevumu kategorijā
piešķirtu EUR 78 380 000. 
Šo summu izmanto, lai papildinātu Kipras
struktūrfondu programmu finansējumu 1.b izdevumu
kategorijā.
2. pants
Šo lēmumu publicē Eiropas
Savienības Oficiālajā Vēstnesī.
Briselē,
Eiropas Parlamenta vārdā —                       Padomes
vārdā —
priekšsēdētājs                                                priekšsēdētājs